พ่อค้าแม่ค้าพร้อมใจหยุดขายของทั้งชายหาด ร่วมงานฌาปนกิจ กำนันเป๊าะ
 สร้างความแปลกใจให้กับนักท่องเที่ยวที่เดินทางมาถึง ส่วนภายในวัดเริ่มมีนักการเมือง ประชาชน ทยอยเข้าร่วมแล้ว,เมื่อช่วงเช้าของวันที่ 26 มิ.ย. 62 ผู้สื่อข่าวรายงายว่า ผู้ประกอบการชายหาดบางแสน ตลอดระยะทางกว่า 5 กิโลเมตร ได้พร้อมใจกันหยุดไม่ออกกางร่ม เตียงผ้าใบ จำหน่ายสินค้า รวมถึงไม่มีการเช่าเรือสกู๊ตเตอร์ ทำให้บรรยากาศเป็นไปด้วยความเงียบเหงา,ทั้งนี้ นักท่องเที่ยวต้องพากันกลับไปเที่ยวที่อื่น ขณะบางรายต้องนั่งพื้นทรายแทน และอาศัยซื้ออาหารจากร้านสะดวกซื้อ ที่อยู่บริเวณใกล้เคียง แต่ก็เป็นการสร้างความสวยงามและแปลก ที่ไม่เคยมีใครพบเห็นในช่วงเวลากลางวันในรอบ 30 ปี,นายราเชนทร์ เรืออาจ อายุ 32 ปี ชาวจังหวัดศรีสะเกษ กล่าวว่า เคยมาท่องเที่ยวเมื่อ 6 เดือนที่แล้ว พบร้านค้าเป็นจำนวนมาก แต่มาครั้งนี้ก็ต้องแปลกใจว่าทำไมชายหาดบางแสนเงียบเหงา ไม่มีผู้ประกอบการรายใดออกมาจำหน่ายอาหาร จนมารู้ภายหลังว่าไปร่วมงาน กำนันเป๊าะ อดีตนายกเทศมนตรีเมืองแสนสุข,นายสมหวัง ชอบกิจ อายุ 56 ปี กล่าวว่า ที่บางแสนไม่มีผู้ประกอบการเลย แม้แต่เจ้าเดียว เกิดจากความร่วมแรงร่วมใจ ที่มีการพูดกันว่า จะพร้อมใจกันไปช่วยงานศพนายสมชาย คุณปลื้ม หรือ กำนันเป๊าะ ซึ่งถือว่าเป็นวันสุดท้าย ที่เป็นการระลึกถึงในความดีที่เคยทำไว้ ตั้งแต่ครั้งพัฒนาชายหาดบางแสน เป็นหาดที่สวยงาม สร้างอาชีพมั่นคงให้กับคนบางแสน,ส่วนที่วัดแจ้งเจริญดอน ซึ่งเป็นที่ตั้งศพของ กำนันเป๊าะ ได้มีนักการเมือง ตลอดจนพ่อค้า แม่ค้า ประชาชน ได้เริ่มทยอยกันเดินทางเข้าร่วมงานแล้ว ที่คาดว่าในช่วงพิธีฌาปนกิจ จะมีการเข้าร่วมกว่า 50,000 คนอย่างแน่นอน
ผู้ประกอบการชายหาดบางแสน พร้อมใจกันหยุดไปร่วมงานฌาปนกิจกำนันเป๊าะ ทำให้บรรยากาศเป็นไปด้วยความเงียบเหงา
กำนันเป๊าะ,ชายหาดบางแสน,พ่อค้าแม่ค้าริมหาดบางแสน,หยุดขายของ,เรารักกำนันเป๊าะ,งานศพ กำนันเป๊าะ,ข่าวทั่วไป